ΓΡΑΠΤΗ ΕΡΩΤΗΣΗ E-1052/02

υποβολή: Laura Gonzlez lvarez (GUE/NGL) προς την Επιτροπή

(17 Απριλίου 2002)

Θέμα: Έργο χωματερής στο Los Arcos (Ναβάρα — Ισπανία)

Τον παρελθόντα Σεπτέμβριο παρουσιάστηκε στο Los Arcos (Ναβάρα) σχέδιο εγκατάστασης επεξεργασίας βιομηχανικών αποβλήτων με διαστάσεις δύο χιλιόμετρα επί 650 μέτρα. Στο χώρο αυτό, που έχει εμβαδόν 1 250 000 τετραγωνικά μέτρα, θα αποτίθενται εις το διηνεκές ειδικά απόβλητα.

Το έργο προωθείται από την Befesa, θυγατρική της επιχείρησης Abengoa, και είναι όμοιο με εκείνο που πραγματοποίησε η εταιρεία αυτή στην Nerva (Ουέλβα), δηλαδή μια χωματερή που έγινε προ καιρού πολύ γνωστή από τις διαδοχικές πυρκαγιές που προκαλούσαν τα απόβλητα. Εξάλλου, οι κάτοικοι της περιοχής αυτής της Ναβάρας πληροφορήθηκαν ότι η επιχείρηση αυτή είχε κατέπανάληψηποστεί κυρώσεις για την μη κανονική διαχείριση των τοξικών αποβλήτων της στο χώρο επεξεργασίας της Καρθαγένης, που είναι όμοιος με τον χώρο του εν λόγω έργου. Περίπου 30 000 άτομα έλαβαν πρόσφατα μέρος σε διαδήλωση στην περιοχή για να εκφράσουν την αντίθεσή τους για το έργο της χωματερής του de Los Arcos.

Η Επιτροπή έχει λάβει γνώση του έργου αυτού και γνωρίζει εάν ζητήθηκε κοινοτική χρηματοδότηση για την πραγματοποίησή του·

Μπορεί η Επιτροπή να ανακοινώσει εάν οι ακόλουθες οδηγίες είναι εφαρμόσιμες στην παρούσα περίπτωση·

- Οδηγία 85/337/ΕΟΚ(1) σχετικά για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον·

- Οδηγία 91/156/ΕΟΚ(2) που τροποποιεί την οδηγία 75/442/ΕΟΚ(3) σχετικά με τα απόβλητα, πουποχρεώνει τα κράτη μέλη να εξασφαλίζουν την αξιοποίηση ή την καταστροφή τους χωρίς να εκτίθεται σε κίνδυνο η ανθρώπινηγεία και χωρίς να χρησιμοποιούνται διαδικασίες ή μέθοδοι που θα μπορούσε να προκαλέσουν βλάβες στο περιβάλλον·

- Οδηγία 96/82/ΕΚ(4) για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες·

- Οδηγία 84/360/ΕΟΚ(5) σχετικά με την καταπολέμηση της ατμοσφαιρικής ρύπανσης από βιομηχανικές εγκαταστάσεις.

Ποια μέτρα σκέπτεται να λάβει η Επιτροπή προκειμένου να εξασφαλίσει την εφαρμογή της κοινοτικής νομοθεσίας στην παρούσα περίπτωση και ιδιαιτέρως των οδηγιών που αναφέρονται ανωτέρω·

(1) ΕΕ L 175 της 5.7.1985, σελ. 40.

(2) ΕΕ L 78 της 26.3.1991, σελ. 32.

(3) ΕΕ L 194 της 25.7.1975, σελ. 39.

(4) ΕΕ L 10 της 14.1.1997, σελ. 13.

(5) ΕΕ L 188 της 16.7.1984, σελ. 20.

Απάντηση της κας Wallstrm εξ ονόματος της Επιτροπής

(17 Ιουνίου 2002)

Η Επιτροπή δεν έχει γνώση των όσων αναφέρει το Αξιότιμο Μέλος του Κοινοβουλίου.

Από τη γραπτή ερώτηση δεν είναι σαφές εάν πρόκειται για έργογειονομικής ταφής τοξικών αποβλήτων ή για κέντρο επεξεργασίας αποβλήτων. Η ασάφεια αυτή δεν επιτρέπει στην Επιτροπή να προσδιορίσει την κοινοτική νομοθεσία που ενδεχομένως θα εφαρμοζόταν στην προκειμένη περίπτωση.

Προκειμένου να αποσαφηνιστεί το σημείο αυτό, η Επιτροπή απηύθυνε στις ισπανικές αρχές αίτηση πληρέστερης ενημέρωσης για το περί ου ο λόγος έργο.

Λόγω των ανωτέρω, τη στιγμή αυτή η Επιτροπή είναι σε θέση να βεβαιώσει μόνον ότι στην προκειμένη περίπτωση εφαρμόζεται η οδηγία 85/337/ΕΟΚ του Συμβουλίου της 27ης Ιουνίου 1985 περί της εκτιμήσεως των επιπτώσεων ορισμένων σχεδίων δημοσίων και ιδιωτικών έργων στο περιβάλλον(1), όπως τροποποιήθηκε από την οδηγία 97/11/ΕΚ του Συμβουλίου της 3ης Μαρτίου 1997(2). Όσον αφορά τις άλλες οδηγίες τις οποίες αναφέρει το Αξιότιμο Μέλος του Κοινοβουλίου, οι μέχρι στιγμής διαθέσιμες πληροφορίες δεν επιτρέπουν να ληφθεί απόφαση για το κατά πόσον εφαρμόζονται εν προκειμένω οι εν λόγω οδηγίες.

Η Επιτροπή, ως θεματοφύλακας των συνθηκών, θα πράξει παν το αναγκαίο προκειμένου να εξασφαλισθεί, στην προκειμένη περίπτωση, η τήρηση της κοινοτικής νομοθεσίας.

Σύμφωνα με την αρχή της επικουρικότητας και δυνάμει του κανονισμού (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα Διαρθρωτικά Ταμεία(3), τόσο η επιλογή των έργων, όσο και η εφαρμογή τους, εμπίπτουν στις αρμοδιότητες των κρατών μελών. Ως εκ τούτου, η Επιτροπή απευθύνθηκε στις ισπανικές αρχές προκειμένου να συγκεντρώσει στοιχεία για μια ενδεχόμενη συγχρηματοδότηση του εν λόγω έργου και δεν θα παραλείψει να ενημερώσει το Αξιότιμο Μέλος του Κοινοβουλίου για το αποτέλεσμα των ερευνών της.

(1) ΕΕ L 175 της 5.7.1985.

(2) ΕΕ L 73 της 14.3.1997.

(3) ΕΕ L 161 της 26.6.1999.